101 Dalmatian Street

***101 Dalmatian Street*** ialah sebuah siri animasi televisyen British-Kanada yang diterbitkan oleh Passion Animation Studios dan Atomic Cartoons. Siri ini secara longgar berdasarkan novel tahun 1956 *[[The Hundred and One Dalmatians]]* oleh Dodie Smith dan francais filemnya. Siri ini merupakan siri televisyen kedua, ikutan *[[101 Dalmatians: The Series]]*, yang berdasarkan francais ini. Siri ini berlatar masa hampir 60 tahun selepas filem tahun 1961 yang asli, *[[One Hundred and One Dalmatians|101 Dalmatians]]*.

Siri ini mengikuti sebuah keluarga besar yang terdiri daripada 101 ekor anjing Dalmatia yang tinggal di alamat dalam judul di Camden Town, London. Tayangan perdananya sebagai siri regular televisyen berlangsung di Disney Channel di United Kingdom dan di Ireland pada 18 Mac 2019.

Pengeluarannya sebagai siri televisyen web di Disney+ di Amerika Syarikat dan di Kanada pula berlaku pada 28 Februari 2020.

## Jalan cerita
*101 Dalmatian Street* berpusat di sekitar sebuah keluarga yang terdiri daripada 99 ekor anak anjing Dalmatia yang semua namanya bermula dengan huruf "D", dan ibu bapa mereka, Doug dan Delilah, yang melibatkan Delilah sebagai piut kepada Pongo dan Perdita. Mereka kerap mempertanggungjawabkan adik-beradik paling tua, Dylan dan Dolly, semasa mereka sibuk bekerja. Anjing-anjing Dalmatia ini tinggal dengan sendiri di 101 Dalmatian Street, yang terletak di Camden Town, London pada abad ke-21, tanpa penjagaan oleh manusia kerana pemilik mereka, Dodie Smith, seorang bilionwan (jutawan angka bilion) eksentrik, meninggalkan rumahnya untuk mereka dan hidup di sebuah pulau.

## Barisan pelakon

### Utama
* Josh Brener sebagai Dylan
* Michaela Dietz sebagai Dolly
* Rhashan Stone sebagai Doug
* Ella Kenion sebagai Delilah
* Nefeli Karakosta sebagai Dizzy
* Florrie Wilkinson sebagai Dee Dee
* Rhys Isaac-Jones sebagai Dawkins
* Bert Davis sebagai Diesel
* Kyle Soller sebagai Dante
* Lauren Donzis sebagai Destiny dan Déjà Vu
* Abigail Zoe Lewis sebagai Dallas
* Jack Binstead sebagai Delgado
* Maxwell Apple sebagai D.J.
* Nikhil Parmar sebagai Deepak
* Akiya Henry sebagai Da Vinci
* Margot Powell sebagai Dorothy
* Rocco Wright sebagai Dimitri 1, Dimitri 2, dan Dimitri 3

### Berulang
* Harriet Carmichael sebagai Clarissa si Corgi dan Fetch
* Doc Brown sebagai Sid si Tupai dan Spencer Anjing Sosej
* Conor MacNeill sebagai Fergus si Rubah
* Rasmus Hardiker sebagai Hansel si Husky
* Paloma Faith sebagai Portia Pudel
* Tameka Empson sebagai Pearl si Kuda Polis
* Pixie Davies sebagai Big Fee
* Aimee-Ffion Edwards sebagai Arabella dan Summer
* Rufus Jones sebagai Constantin
* Bethan Wright sebagai Prunella Pug
* Akiya Henry sebagai Roxy
* Daniela Denby-Ashe sebagai Snowball
* Joshua LeClair sebagai Hunter De Vil
* Michelle Gomez sebagai Cruella De Vil
* Stephen Mangan sebagai Doktor Dave
* Olly Murs sebagai Spike si Anjing Dobermann Cornwall
* Miriam Margolyes sebagai Bessie si Lembu Cornwall

## Penerbitan
*101 Dalmatian Street* berdasarkan persembahan singkat oleh Anttu Harlin dan Joonas Utti daripada Gigglebug Entertainment di Finland kepada pasukan animasi asli Disney di London. Pasukan ini membangunkan jalan cerita dengan Passion Animation Studios, yang menerbitkan siri ini. Animasi pada episod-episod dibuat oleh Atomic Cartoons, sebuah studio yang berpangkalan di Vancouver, British Columbia, Kanada, sementara sebilangan tayangan singkat yang membintangkan watak-watak diterbitkan oleh Gigglebug. Semua episod dan tayangan singkat bersama-sama dianimasikan dengan perisian Toon Boom Animation. Sejumlah 26 buah episod setengah jam daripada 52 episod separuh 11 minit telah dihasilkan sebagai sebahagian daripada musim pertama, dengan lima buah episod dua segmen. Para pencipta mendakwa di festival filem Annecy bahawa mereka dengan sengaja tidak pernah menonton susulan langsung ke video, filem aksi langsung atau siri asli, dan hanya menonton filem asli. Mereka kerap perlu menipu dalam mengekalkan bilangan bagi 99 ekor anjing, maka terdapat sebilangan tangkapan skrin yang mempunyai bilangan anak anjing yang melebihi 101 ekor.

Siri ini diarahkan oleh Miklós Weigert dengan para pengarah episod Jez Hall, Frédéric Martin, dan Joonas Utti dan Maria O'Loughlin merupakan ketua pengarang. Cara Speller berkhidmat sebagai penerbit eksekutif.

## Episod

### Gambaran keseluruhan siri

### Musim 1 (2018–2020)

### Tayangan singkat

#### Gigglebug Guarantee (2018–2019)

#### Animals vs. Humans (2019)

## Pengeluaran

### Penyiaran
*101 Dalmatian Street* pada asalnya dirancang untuk dikeluarkan pada tahun 2018, tetapi tarikh pengeluarannya ditangguh atas sebab-sebab yang tidak diketahui. Walau bagaimanapun, siri ini ditayangkan buat siaran awal di Disney Channel di United Kingdom dan Ireland pada 14 Disember 2018, dengan episod "Dog's Best Friend" dan tayangan singkat "Merry Pups". Disney Channel di Jerman juga menayangkan siaran awal siri ini pada 15 Disember dengan kedua-dua segmen episod pertama, dan Disney Channel lain di seluruh Eropah turut ikut.

Selebih siri ini dilancarkan di United Kingdom dan di Ireland pada Mac 2019, lalu negara-negara lain turut ikut selepas itu, seperti di Afrika pada 1 April 2019, di Australia dan di New Zealand pada 1 Jun 2019, di Disney Junior, dan di Asia Tenggara pada 5 Oktober 2019. Siaran musim pertama ditamatkan di United Kingdom dan di Ireland pada 22 Februari 2020 dan di Afrika pada 1 Mac 2020.

### Penstriman
Walaupun siri ini pada asalnya akan dikeluarkan di Disney Channel di seluruh dunia, pada 11 Jun 2019, Festival Filem Annecy melaporkan bahawa siri ini akan dikeluarkan di Amerika Syarikat di Disney+. Pada 23 Januari 2020, Jack Binstead mengumumkan bahawa siri ini akan dikeluarkan melalui penstriman di Kanada dan di Amerika Syarikat. Seluruh musim pertama dikeluarkan di kedua-dua negara pada 28 Februari 2020, ikutan tarikh siaran finale musim pertama.

## Lagu

## Barang niaga
Pada Oktober 2018, Disney mengumumkan bahawa mereka akan berpasangan dengan Mattel untuk melancarkan aliran mainan untuk siri ini di serata Eropah pada pertengahan tahun 2019.

## Catatan

## Rujukan

## Pautan luar
* 
*  di Atomic Cartoons